turjo4nis/wikipedia-bn-dump-20250701 huggingface dataset:
এনভিডিয়া

এনভিডিয়া কর্পোরেশন সান্তা ক্লারা, ক্যালিফোর্নিয়াতে অবস্থিত যুক্তরাষ্ট্রভিত্তিক প্রযুক্তি কোম্পানি। এরা প্রধানত গ্রাফিক্স প্রোসেসিং ইউনিট (জিপিইউ) এবং মোবাইলের জন্যে চিপ তৈরি করে। এনভিডিয়া কোম্পানির তৈরিকৃত গেটফোর্স জিপিইউ মূলত এএমডি র তৈরিকৃত রেডন এর প্রতিদ্বন্দ্বী হিসেবে বাজারজাত করা হয়।

পণ্যসমূহ 
 জিফোর্স
 কোয়াড্রো
 টেগ্রা
 টেসলা
 এনফোর্স

তথ্যসূত্র

বহিঃসংযোগ 

 
 Nvidia.com drivers download page
 GeForce.com, official gaming community site

 
১৯৯৩-এ প্রতিষ্ঠিত কোম্পানি
ফাবলেস অর্ধপরিবাহী কোম্পানি
সান্টা ক্লারা, ক্যালিফোর্নিয়া ভিত্তিক কোম্পানি
গ্রাফিক্স হার্ডওয়্যার কোম্পানি
মার্কিন যুক্তরাষ্ট্রের কম্পিউটার কোম্পানি
মার্কিন যুক্তরাষ্ট্রের ইলেকট্রনিক্স কোম্পানি
মার্কিন মার্কা
ন্যাসড্যাকে তালিকাভুক্ত কোম্পানি
১৯৯৩-এ প্রতিষ্ঠিত কম্পিউটার কোম্পানি
সান ফ্রান্সিসকো উপসাগরীয় অঞ্চল ভিত্তিক প্রস্তুতকারক কোম্পানি
সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
বিবি খানম মসজিদ

বিবি খানম মসজিদ (; ) একটি ঐতিহাসিক জামে মসজিদ, যা সামারকান্দ, উজবেকিস্তানে অবস্থিত। এর নামকরণ করা হয় ১৪ শতকের শাসক আমির তৈমুরের স্ত্রী’র নামানুসারে।

বৈশিষ্ট্য 
বাইরের দেয়ালের দৈর্ঘ্য ১৬৭ মিঃ (১৮২.৬৩ গজ) এবং প্রস্থ ১০৯ মিঃ (১১৯.২০ গজ)। এই মসজিদের উপরের প্রধান গম্বুজের সর্বোচ্চ উচ্চতা ৪০ মিঃ এবং এর প্রবেশদ্বার উচ্চতায় ৩৫ মিঃ। এই মসজিদের প্রাঙ্গণের মধ্যে একটি বড় মার্বেল পাথরের তৈরি কোর’আন শরীফ রয়েছে।

ইতিহাস 
১৩৯৯ সালের ভারত যুদ্ধের পরে তৎকালীন শাসক তৈমুর সিদ্ধান নেন যে, তার নব্য রাজধানী সমরখন্দে একটি বিশাল মসজিদ নির্মাণ করবেন। মসজিদটি নির্মাণ হয় অত্যন্ত দামী পাথর দিয়ে যা ভারতীয়দের বিপক্ষে যুদ্ধে জয়ের বৈশিষ্ট্য বহন করে। Ruy Gonzáles de Clavijo এর মতে, ৯০ টি অধিগ্রহণকৃত হাতী এই দামী পাথরগুলো বহনের কাজে ব্যবহৃত হয় যাতে সুউচ্চভাবে সমরখন্দের বিবি খানম  মসজিদটি সুউচ্চভাবে নির্মাণ সম্ভব হয়। মসজিদটির নির্মাণকাজ সমাপ্ত হয় ১৩৯৯ থেকে ১৪০৪ সালের মধ্যে। এক শতক ধরে মসজিদটি অব্যবহৃত থাকার ফলে ধীরে ধীরে তা ধ্বংসের সম্মুখীন হয়। এই মসজিদটি ধ্বংসের উপক্রম হওয়ার প্রধান কারণ হল এর নির্মাণত্রুটি, এবং এটি অতি দ্রুত নির্মাণ হওয়ার ফলে তা দূর করা সম্ভব হয়নি। তাই এর কিছু অংশ আস্তে আস্তে ভেঙে পড়ে। ১৮৯৭ সালের ভূমিকম্পে এর একটি বড় অংশ ভেঙে পড়ে। যাহোক ১৯৭৪ সালে উজবেকিস্তান সরকার এই মসজিদটি পুনঃনির্মাণের কাজ শুরু করে। ফলে এখন যে মসজিদ দেখা যাচ্ছে তা একেবারেই নতুন এবং এর প্রতিষ্ঠাকালীন কোন কাজ এখন আর অবশিষ্ট নেই। বিবি খানমের পাদদেশে অবস্থিত সিয়োব বাজার যা ৬০০ বছরের পুরনো।

চিত্রসংগ্রহ

আরও দেখুন 
 উজবেকিস্তানের পর্যটন
 উজবেকিস্তানের ভূগোল

তথ্যসূত্র 

10. Xurshid Davron. Bibixonim qissasi (Khurshid Davron. The narration of the Bibi-Khanum),Tashkent,.1991

বহিঃসংযোগ 

 বিবি-খানম মসজিদের ছবি ও তথ্য 
 মসজিদের ৩৬০° দৃশ্য 
 মসজিদের অবস্থান 

১৫শ-শতাব্দীর মসজিদ
উজবেকিস্তানের মসজিদ
সমরকন্দে ভবন এবং কাঠামো
তিমুরিদ যুগের স্থাপত্য
বিশ্ব ডিজিটাল লাইব্রেরি সম্পর্কিত
১৫শ শতাব্দীর মসজিদ
তৈমুরি সাম্রাজ্য
মুলতান সূর্য মন্দির

মুলতান সূর্য মন্দির বা আদিত্য সূর্য মন্দির ছিল একটি প্রাচীন হিন্দু মন্দির। এটি পাকিস্তানের পাঞ্জাব প্রদেশের মুলতান শহরে অবস্থিত।

ইতিহাস 
প্রচলিত কিংবদন্তি অনুসারে, কৃষ্ণের পুত্র শাম্ব কুষ্ঠ রোগ থেকে মুক্ত হতে মুলতানের আদি সূর্যমন্দিরটি নির্মাণ করেছিলেন।

গ্রিক নৌপ্রধান সাইল্যাক্স এই সূর্যমন্দিরের উল্লেখ করেছিলেন। তিনি ৫১৫ খ্রিস্টপূর্বাব্দে এই অঞ্চলের পাশ দিয়ে গিয়েছিলেন। মুলতান শহরের প্রাচীন নাম ছিল কাশ্যপপুর। এই শহর ও তার সূর্যমন্দিরের উল্লেখ হেরোডোটাসও করেছিলেন।

কথিত আছে, ৬৪১ খ্রিষ্টাব্দে হিউয়েন সাং এই মন্দিরে এসেছিলেন। তার বর্ণনা থেকে জানা যায়, এই মন্দিরে প্রতিষ্ঠিত বিগ্রহটি ছিল সোনার তৈরি ও বিগ্রহের চোখদুটি ছিল লাল চুনি দিয়ে তৈরি। মন্দিরের দরজা, স্তম্ভ ও চূড়ায় সোনা, রুপো ও রত্নের অনেক ব্যবহার ছিল। প্রতিদিন সহস্রাধিক হিন্দু এই মন্দিরে পূজা দিত। তিনি এই মন্দিরে কিছু দেবদাসীও দেখেছিলেন। তিনি আরও বলেছিলেন, এই মন্দিরে শিব ও বুদ্ধের মূর্তি ছিল।

অষ্টম শতাব্দীতে মুহাম্মদ বিন কাশিমের নেতৃত্বে উমায়াদ খলিফা বাহিনী মুলতান দখল করেন। অনুপ্রবেশকারীরা এই মন্দির লুণ্ঠন করে। কাশিম মন্দিরের রক্ষকদের বন্দী করে ধনসম্পদ লুঠ করেন। শুধু কাঠের বিগ্রহটি লুঠ করা হয়নি। তবে হিন্দুধর্মকে উপহাস করতে এক টুকরো গোমাংস মুর্তিটির গলায় ঝুলিয়ে দেওয়া হয়। বাজারের কাছে কাশিম একটি মসজিদ নির্মাণ করেছিলেন। পরে মুলতান আক্রমণকারী হিন্দু রাজাদের সঙ্গে দরাদরি করার জন্য এই মন্দিরটিকে ব্যবহার করা হত। যেকোনো হিন্দু রাজা মুলতান দখল করতে চাইলেই, মন্দিরটি ধ্বংস করার হুমকি দেওয়া হত। এর ফলে হিন্দু রাজারা মুলতান আক্রমণ থেকে বিরত থাকতেন। দশম শতাব্দীতে ইসমাইলিরা মুলতান দখল করে মূর্তিটি ভেঙে ফেলে ও পুরোহিতদের হত্যা করে। তারা মন্দিরের জায়গায় একটি মসজিদ তৈরি করে। উমায়াদ মসজিদটির বদলে এটি ব্যবহৃত হতে থাকে। পরে গজনির মামুদ নতুন মসজিদটি বন্ধ করে শুক্রবারের প্রার্থনার জন্য পুরনো মসজিদটিই চালু রাখেন। এর ফলে ইসমাইলি মজজিদটি জীর্ণ হয়ে পড়ে। আল বিরুনি লিখেছিলেন, একাদশ শতাব্দীতে হিন্দু তীর্থযাত্রীরা মুলতানের সূর্যমন্দিরে আসতেন না। কারণ সেই সময় মন্দিরটি পুরোপুরি ধ্বংসপ্রাপ্ত হয়েছিল। তারপর আর মন্দিরটি তৈরি হয়নি।

আল বিরুনি এই মন্দিরের বর্ণনাও দিয়েছিলেন। যদিও কথিত আছে গজনির মামুদই ১০২৬ সালে মন্দিরটি সম্পূর্ণ ধ্বংস করে দেন।

মুলতানের যে অংশে মন্দিরটি অবস্থিত ছিল “মূলস্থান”। সম্ভবত এই নাম থেকেই মুলতান শহরের নামের উৎপত্তি হয়েছিল। এই স্থানটি সঠিক কোথায় ছিল, তা আর জানা যায় না। এই নিয়ে গবেষকদের মধ্যে মতান্তর আছে।

পাদটীকা 

পাকিস্তানের হিন্দু মন্দির
খ্রিস্টপূর্ব ৫ম শতাব্দীর হিন্দু মন্দির
ধ্বংসপ্রাপ্ত হিন্দু মন্দির
সূর্য মন্দির
সূর্য
সূর্য
পাকিস্তানের পাঞ্জাবের হিন্দু মন্দির
তারিক আলি

তারিক আলি (Punjabi, ; জন্ম: ২১ অক্টোবর ১৯৪৩) হচ্ছেন একজন পাকিস্তানি বংশোদ্ভূত ব্রিটিশ লেখক, সাংবাদিক ও চলচ্চিত্রকার। নিউ লেফট এবং সিন পারমিসো পত্রিকার সম্পাদকীয় কমিটির সদস্য এবং তিনি নিয়মিত দ্য গার্ডিয়ান, কাউন্টার পাঞ্চ, এবং লন্ডন রিভিউ অফ বুকস ইত্যাদিতে লেখেন।

তারিক আলির গ্রন্থগুলোর মধ্যে রয়েছে, পাকিস্তান: মিলিটারি রুল অ্যান্ড পিপলস পাওয়ার (১৯৭০), ক্যান পাকিস্তান সার্ভাইভ? দ্য ডেথ অফ এ স্টেট, বুশ ইন ব্যাবিলন (২০০৩), স্ট্রিট ফাইটিং ইয়ারস, ক্ল্যাশ অব ফান্ডামেন্টালিজমসঃ ক্রুসেডস, জিহাদ এবং আধুনিকতা (২০০২), এ ব্যাংকার অফ অল সিজনস (২০০৭), দ্য ওবামা সিনড্রোম (২০১০)। তার ইসলাম চতুষ্টয় সিরিজের প্রথম উপন্যাস শ্যাডোজ আন্ডার পমেগ্রানাটে ট্রি জার্মানিতে বেস্ট সেলার হয়।

শৈশব

তথ্যসূত্র

বহিঃসংযোগ 
 Tariq Ali Official webpage

১৯৪৩-এ জন্ম
ভিয়েতনাম যুদ্ধ বিরোধী সক্রিয় কর্মী
ব্রিটিশ যুদ্ধ বিরোধী সক্রিয়কর্মী
ব্রিটিশ নাস্তিক
ব্রিটিশ মার্ক্সবাদী
লাহোরের লেখক
পাঞ্জাবি ব্যক্তি
সাংস্কৃতিক সমালোচক
মার্ক্সবাদী সাংবাদিক
সামাজিক সমালোচক
সামাজিক দার্শনিক
সামাজিক ভাষ্যকার
ইংরেজ মার্ক্সবাদী
পাকিস্তানি অ-কল্পকাহিনী লেখক
যুক্তরাজ্যের নাগরিকীকৃত নাগরিক
২০শ শতাব্দীর নাস্তিক
২০শ শতাব্দীর ইংরেজ ঔপন্যাসিক
২০শ শতাব্দীর প্রাবন্ধিক
২০শ শতাব্দীর ইংরেজ ইতিহাসবিদ
২১শ শতাব্দীর নাস্তিক
২১শ শতাব্দীর ইংরেজ ঔপন্যাসিক
২১শ শতাব্দীর প্রাবন্ধিক
২১শ শতাব্দীর ইংরেজ ইতিহাসবিদ
নাস্তিক দার্শনিক
ধর্মের সমালোচক
ইংরেজ নাস্তিক
ইংরেজ প্রাবন্ধিক
ইংরেজ দার্শনিক
মুক্তচিন্তার লেখক
জীবিত ব্যক্তি
পাকিস্তানি দার্শনিক
সংস্কৃতির দার্শনিক
অর্থশাস্ত্রের দার্শনিক
শিক্ষার দার্শনিক
ইতিহাসের দার্শনিক
সামাজিক বিজ্ঞানের দার্শনিক
যুদ্ধের দার্শনিক
রাজনৈতিক দার্শনিক
পাশ্চাত্য সভ্যতার তাত্ত্বিক
পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিশ্বায়ন বিষয়ক লেখক
অক্সফোর্ড ইউনিয়নের সভাপতি
২০শ শতাব্দীর ব্রিটিশ সাংবাদিক
পাকিস্তানি বংশোদ্ভূত ব্রিটিশ লেখক
২০০১ জম্মু ও কাশ্মীর বিধানসভায় জঙ্গি হামলা

২০০১ সালের ১ অক্টোবর জইশ-ই-মুহাম্মদ জঙ্গিরা শ্রীনগরে জম্মু ও কাশ্মীর রাজ্য বিধানসভা চত্বরে একটি গাড়িবোমা ও ৩ জন ফিদায়েন আত্মঘাতী জঙ্গির সাহায্যে একটি বিস্ফোরণ ঘটায়। এই বিস্ফোরণে ৩৮ জন নাগরিক ও ৩ জন ফিদায়েন জঙ্গি নিহত হয়।

হামলা 
অফিস ছুটির পর দুপুর দুটোয় বিস্ফোরণটি ঘটে। একজন জঙ্গি বিস্ফোরক-ভর্তি জিপ নিয়ে মূল ফটকের সামনে এসে বিস্ফোরণ ঘটায়। অন্যান্য জঙ্গিরা বিধানসভা ভবনে ঢুকে গিয়ে নিয়ন্ত্রণ নিজের হাতে তুলে নেয়। কয়েক ঘণ্টা নিরাপত্তারক্ষীদের সঙ্গে সংঘর্ষের পর সব জঙ্গিই মারা যায়। বিধায়কেরা কেউ নিহত হয়নি। কারণ বিধানসভা ভবনটি এই ঘটনার কিছুদিন আগে একটি অগ্নিকাণ্ডে ক্ষতিগ্রস্ত হওয়ায় বিধায়কেরা অন্য একটি অস্থায়ী ভবনে কাজ চালাচ্ছিলেন। প্রবীণ নেতারা বিধানসভায় ছিলেন না। বিধানসভার অধ্যক্ষকে নিরাপত্তারক্ষীরা নিরাপদে বাইরে বের করে আনতে পেরেছিল।

প্রতিক্রিয়া 
জইশ-ই-মুহাম্মদ  জঙ্গিগোষ্ঠীটি এই বিস্ফোরণের দায় স্বীকার করে। তারা পাকিস্তানি নাগরিক ওয়াজাহাত হুসেনকে আত্মঘাতী জঙ্গি বলে উল্লেখ করে। এর পর ভারত সরকার কঠোর ভাষায় পাকিস্তান সরকারকে প্রতিক্রিয়া জানায়। এই প্রতিবাদপত্রে বলা হয়েছিল, “সীমান্তের ওপারে ঘৃণা ও সন্ত্রাসের চর্চা ভারত মেনে নেবে না। ভারতের ধৈর্যের সীমা আছে।” জম্মু ও কাশ্মীরের তৎকালীন মুখ্যমন্ত্রী ফারুক আব্দুল্লাহ জঙ্গি হানায় নিহত ৩৮ জনকে শহিদ আখ্যা দেন এবং পাকিস্তানের বিরুদ্ধে ষড়যন্ত্রের অভিযোগ আনেন। তিনি বলেছিলেন, “পাকিস্তানের বিরুদ্ধে এখনই যুদ্ধ ঘোষণা করে জঙ্গি প্রশিক্ষণ শিবিরে বোমা নিক্ষেপ করা উচিত। আমাদের ধৈর্য শেষ হয়ে আসছে।”

আরও দেখুন 
 ২০০৬ শ্রীনগর বোমা বিস্ফোরণ
 ২০১৩ শ্রীনগর জঙ্গি হামলা
 ২০১৩ বেমিনা সিআরপিএফ ক্যাম্প জঙ্গি হামলা

পাদটীকা 

ভারতে ইসলামি সন্ত্রাস
জম্মু ও কাশ্মীরের ইতিহাস
ভারতে ধর্মীয়ভাবে অনুপ্রাণিত সহিংসতা
জম্মু ও কাশ্মীরে সন্ত্রাস
ধর্মীয় সহিংসতা
কাশ্মীর সমস্যা
জম্মু ও কাশ্মীরে হত্যাকাণ্ড
ভারতের ভবনে বোমা হামলা
ভারতে আত্মঘাতী গাড়ি ও ট্রাক বোমা হামলা
ভারতের আইনসভা ভবনে হামলা
বাণিজ্যিক মার্কা

বাণিজ্যিক মার্কা বা ট্রেডমার্ক (পণ্যচিহ্ন, বাণিজ্য প্রতীক, ইত্যাদি নামেও পরিচিত) বলতে এমন একটি বিশিষ্ট ও স্বতন্ত্র প্রতীককে বোঝায় যা কোনও পণ্য প্রস্তুতকারক বা ব্যবসায়ী তার পণ্যের বা সেবার গায়ে স্থাপন করে। বর্ণ, বর্ণগুচ্ছ, শব্দ, শব্দগুচ্ছ, চিত্রলৈখিক প্রতীক বা নকশা দিয়ে মার্কাটি সৃষ্টি করা হয়। অন্য প্রতিদ্বন্দ্বী ব্যবসায়ীর পণ্য বা সেবা থেকে নিজস্ব পণ্য বা সেবাকে যাতে সহজে পৃথক করে চেনা যায়, সেই উদ্দেশ্যে বাণিজ্যিক মার্কা ব্যবহার করা হয়। বাণিজ্যিক মার্কা সাধারণত পণ্যের মোড়কের গায়ে, চালানপত্রে অথবা পণ্যের রশিদে অঙ্কিত থাকে। এছাড়া স্বত্বাধিকারীর ব্যবসায়িক স্থাপনাতেও এই প্রতীক প্রদর্শিত হয়ে থাকে। যথাযথ সরকারী কর্তৃপক্ষের কাছে নিবন্ধিত বাণিজ্যিক মার্কা কেবলমাত্র নিবন্ধনকারী ব্যবসায়ী ব্যবহার করার একচেটিয়া আইনি অধিকার রাখেন। তবে কোনও কোনও দেশে নিবন্ধন না করেও ব্যবসায়ীরা তাদের বাণিজ্যিক মার্কা সংরক্ষণের ব্যাপারে আইনি সহায়তা পেতে পারেন।

ব্যবহার 
স্বতন্ত্র পণ্যের মালিকানা স্বত্ব দাবি করার জন্য সাধারণত বাণিজ্যিক মার্কা বা ট্রেডমার্ক ব্যবহার করা হয়। সত্ত্বাধিকারী ব্যতীত অন্য কেউ কোন পণ্যের বাণিজ্যিক মার্কা নিয়ে ব্যবসা করলে বা বিজ্ঞাপন দিলে তা আইনত দণ্ডনীয় অপরাধ। বাণিজ্যিক মার্কার স্বত্বাধিকারী না হয়েও এটি অনুমতিপত্রের মাধ্যমে ব্যবহার করা যেতে পারে। সচরাচর খেলনা নির্মাতা প্রতিষ্ঠানসমূহ বাণিজ্যিক মার্কার অনুমোদনপত্র লাভের মাধ্যমে ব্যবসা পরিচালনা ও বিপণন করে থাকে।

বাণিজ্যিক মার্কা বা ট্রেডমার্কের অবৈধ ব্যবহার করে নকল পণ্য বা সেবা দেওয়ার চেষ্টা করলে তাকে মার্কা চুরি (ট্রেডমার্ক পাইরেসি) বলা হয়। মার্কা চুরির শিকার হলে বাণিজ্যিক মার্কার স্বত্বাধিকারী আইনের আশ্রয় নিতে পারেন। অধিকাংশ দেশেই স্বত্ত্বধিকারীকে আইনি সহায়তা পেতে হলে বাণিজ্যিক মার্কার নিবন্ধন করিয়ে নিতে হয়। মার্কিন যুক্তরাষ্ট্র, কানাডাসহ আরও কিছু দেশে বাণিজ্যিক মার্কার ক্ষেত্রে "সাধারণ আইন" (Common Law) ব্যবহার করা হয়। এক্ষেত্রে অনিবন্ধিত বাণিজ্যিক মার্কার স্বত্ত্বধিকারীরাও জালিয়াতির বিরুদ্ধে আইনি ব্যবস্থা নিতে পারেন। তবে অনিবন্ধিত স্বত্বাধিকারীরা সাধারণত নিবন্ধিত স্বত্বাধিকারীদের চেয়ে কম আইনি সহায়তা পেয়ে থাকেন।

বাণিজ্যিক মার্কা বা ট্রেডমার্ক বোঝাতে সাধারণত নিচের প্রতীকগুলি ব্যবহার করা হয়ঃ

 ™ ইংরেজি অক্ষর TM বা ট্রেডমার্ক হল অনিবন্ধিত ট্রেডমার্কের প্রতীক। এটি কোন পণ্য বা ব্র্যান্ডকে মানুষের সাথে পরিচিত করানোর কাজে ব্যবহৃত হয়।
 ℠ ইংরেজি অক্ষর SM বা সার্ভিস মার্ক। এটিও কোন পণ্য বা ব্র্যান্ডকে মানুষের সাথে পরিচিত করানোর কাজে ব্যবহৃত হয়।
 ® একটি বৃত্তের মাঝে R (ইংরেজি Registered শব্দের আদ্যক্ষর) যার অর্থ হল এটি নিবন্ধিত ট্রেডমার্ক।

সাধারণত বাণিজ্যিক মার্কা বা ট্রেডমার্ক একটি ছবি, বর্ণ বা বর্ণসমষ্টি, অথবা প্রতীক হয়ে থাকে। যদি কোন কোম্পানি বা ব্যবসা প্রতিষ্ঠান শুধুমাত্র সেবা প্রদান করে তাহলে বাণিজ্যিক মার্কার বদলে সেবা মার্কা (সার্ভিস মার্ক) কথাটিও ব্যবহার করা যায়।

ধারণা

ইতিহাস

তথ্যসূত্র

বহিঃসংযোগ 
 "Quick Facts" by the Intellectual Property Office (United Kingdom)
 Trademark Fact Sheets by the International Trademark Association
 Trade Marks - An information brochure on trade mark protection by the German Patent and Trade Mark Office (GPTO)
 Patent and Trademark Information from UCB Libraries GovPubs
 World Trademark Review magazine, a website and magazine dedicated to trademark law and practice

বাণিজ্যিক মার্কা
মার্কা ব্যবস্থাপনা
পণ্য ব্যবস্থাপনা
মেধা সম্পদ আইন
মার্কা
অস্পর্শনীয় সম্পত্তি
তিলো পা

তিলো পা বা তিলোপাদ (৯৮৮–১০৬৯) একজন বৌদ্ধ মহাসিদ্ধ ছিলেন যিনি মহামুদ্রা পদ্ধতি উদ্ভব করেন।

জীবনী 

তিলো পার জন্ম বঙ্গদেশের চাটিভাভো বা অধুনা চট্টগ্রামে এক ব্রাহ্মণ বা রাজপরিবারে হয় বলে অনুমান করা হয়। বৌদ্ধ ধর্মের প্রতি আকৃষ্ট হয়ে তিনি ধীরে ধীরে বৌদ্ধ সন্ন্যাস ধর্ম গ্রহণ করেন। ভারতের বিভিন্ন অঞ্চল ঘুরে তিনি বিভিন্ন বৌদ্ধ পন্ডিতদের কাছে শিক্ষালাভ করেন। তিনি সর‍্য পার নিকট হতে চন্ডালী, নাগার্জুনের নিকট হতে প্রভাশ্বর, কম্বলাম্বর পার নিকট হতে স্বপ্নদর্শন, ইন্দ্রভূতির নিকট হতে প্রজ্ঞার শিক্ষা লাভ করেন। এছাড়া তিনি সুখসিদ্ধি ও মাতঙ্গী নামক দুই বৌদ্ধ ভিক্ষুণীর নিকট হতেও শিক্ষা লাভ করেন।

শিষ্য 

তিলো পা তার শিষ্য নারো পাকে মহামুদ্রা পদ্ধতির শিক্ষা দান করেন। এছাড়াও তিনি উপদেশের ছয়টি শব্দ বলে যান। এই উপদেশের প্রকৃত সংস্কৃত রচনাটি বর্তমানে কোনো অস্তিত্ব নেই। একমাত্র তিব্বতী ভাষায় গ্নাদ-ক্যি-গ্জের-দ্রুগ () নামে এই উপদেশ পাওয়া যায়। এই ছয়টি উপদেশ তিব্বতী ভাষায় ও তার বাংলা প্রতিশব্দ নিম্নে দেওয়া হল।

তথ্যসূত্র

বহিঃসংযোগ 
 An English translation of "The Ganges Mahamudra"

কাগ্যু
ভারতীয় বৌদ্ধ
মহাসিদ্ধ
৯৮৮-এ জন্ম
১০৬৯-এ মৃত্যু
ভারতীয় দার্শনিক
বোধিসত্ত্ব
তিব্বতের ইতিহাস
২০০২ রঘুনাথ মন্দির জঙ্গি হামলা

২০০২ রঘুনাথ মন্দির জঙ্গি হামলা বলতে ভারতের জম্মুতে অবস্থিত রঘুনাথ মন্দিরে ২০০২ সালে ঘটে যাওয়া দুটি আত্মঘাতী জঙ্গি হামলার ঘটনাকে বোঝায়। মন্দিরটি হিন্দু দেবতা রামের মন্দির। মন্দিরটি ১৮৬০ সালে রাজা রণবীর সিং নির্মাণ করিয়েছিলেন।

মার্চ মাসের জঙ্গি হামলা 
২০০২ সালের ৩০ মার্চ দুজন আত্মঘাতী জঙ্গি মন্দিরে হামলা চালায়। এই হামলায় ৩ জন নিরাপত্তা রক্ষী সহ মোট ১১ জন মারা যান এবং ২০ জন আহত হন। সকাল ১০টা ২০ মিনিট নাগাদ এই হামলার ঘটনাটি ঘটে। ওই সময় জঙ্গিরা এসে রক্ষীদের গুলি করে হত্যা করে। তারপর তারা মন্দিরে ঢুকে গিয়ে একটি গ্রেনেড ছোঁড়ে এবং দর্শনার্থীদের উপর এলোপাথাড়ি গুলি বর্ষণ করে। কার্তুজ ফুরিয়ে গেলে একজন হামলাকারী নিজের শরীরে লাগানো আত্মঘাতী বোমাটি ফাটিয়ে দেয়। ভারতের তৎকালীন বিদেশ মন্ত্রী ওমর আবদুল্লা জঙ্গি হামলার জন্য পাকিস্তানকে দায়ী করেন। তিনি সীমান্ত থেকে সেনা প্রত্যাহারের সম্ভাবনার কথা উড়িয়ে দেন ও বলেন, ইসলামাবাদ সীমান্তে নজরদারির জন্য কিছুই করেনি।

নভেম্বর মাসের হামলা 
২০০২ সালেরই ২৪ নভেম্বর রঘুনাথ মন্দিরে দ্বিতীয়বার আত্মঘাতী জঙ্গি হামলার ঘটনা ঘটে। এই সময় দুজন জঙ্গি মন্দিরের মধ্যে ঢুকে ১৪ জন দর্শনার্থীকে হত্যা করে। এই ঘটনায় ৪৫ জন আহত হন। প্রত্যক্ষদর্শীরা জানিয়েছেন, জঙ্গিরা মন্দিরে ঢুকে গ্রেনেড ছোঁড়ে ও এলোপাথারি গুলি চালায়। ভারত এই বিস্ফোরণের জন্য পাকিস্তানি জঙ্গি গোষ্ঠী লস্কর-ই-তৈবাকে দায়ী করে। ভারতের তৎকালীন উপ-প্রধানমন্ত্রী লালকৃষ্ণ আডবাণী লস্কর-ই-তৈবার নেতা হাফিজ মুহাম্মদ সইদকে ছেড়ে দেওয়ার জন্য পাকিস্তানকে এই হামলায় অভিযুক্ত করেন।

সেন্ট্রাল রিজার্ভ পুলিশ ফোর্স রক্ষী যতীন্দ্রনাথ রাই, অ্যাসিস্ট্যান্ট কম্যান্ডার দেব সিং, হেড কনস্টেবল ই. জি. রাও, হেড কনস্টেবল টি. এ. সিং, এবং নিহত কনস্টেবল কে. কে. পাণ্ডে এই সংঘর্ষে বিশেষ কৃতিত্ব দেখিয়েছিলেন। কে. কে. পাণ্ডেকে মরণোত্তর রাষ্ট্রপতি পুলিশ শৌর্য পদক দেওয়া হয়। অন্যদের পুলিশ শৌর্য পদক দেওয়া হয়।

তথ্যসূত্র

বহিঃসংযোগ 

 In pictures: Kashmir temple attack, BBC, 220-11-25
 Website of the Temple

ভারতে ষড়যন্ত্রমূলক বোমা বিস্ফোরণ
জম্মু ও কাশ্মীরে সন্ত্রাস
জম্মু ও কাশ্মীরের ইতিহাস
ভারতে ইসলামি সন্ত্রাস
২০০২-এ গণহত্যা
ভারতে হিন্দু বিরোধী সহিংসতা
২০০২-এর ইসলামি সন্ত্রাসী ঘটনা
২০০২-এ ভারতে খুন
জম্মু ও কাশ্মীরের হিন্দু মন্দিরে হামলা
জম্মু ও কাশ্মীরে হত্যাকাণ্ড
কাওরু মারুইয়ামা

কাওরু মারুইয়ামা (, ; ৮ই জুন, ১৮৯৯ – ২১শে অক্টোবর, ১৯৭৪) ছিলেন একজন জাপানী কবি। তিনি প্রথমে টোকিও এবং পরে আইচি বিশ্ববিদ্যালয়ে অধ্যাপনা করেন। কিছুদিন "চার ঋতু" সাহিত্য পত্রিকার সম্পাদক ছিলেন। "দশ বছর", "পরীর দেশ", "ফুলের হৃদয়" তার পরিণত কাব্যগ্রন্থ। কখনো কখনো তাকে সমুদ্রের কবি হিসেবেও চিহ্নিত করা হয়। তার নির্বাচিত রচনাবলী রবার্ট এপ ইংরেজিতে অনুবাদ করেছেন।

তথ্যসূত্র 

১৮৯৯-এ জন্ম
১৯৭৪-এ মৃত্যু
জাপানি কবি
ভীমরাজ

ভীমরাজ (বৈজ্ঞানিক নাম: "Dicrurus paradiseus") ডাইক্রুরিডি পরিবারের সদস্য ফিঙে পাখির আরেকটি প্রজাতি। বাংলাদেশের খুলনা-বাগেরহাট অঞ্চলে এরা সিংহরাজ বলে পরিচিত। অনেকে একে রাজফিঙ্গে বা ধীরাজ নামেও ডাকে। এদের কণ্ঠস্বর কর্কশ। ডাকে অনেকটা চেক-চেক-চিউক-ক্যাঁচ-চ্যাঁক সুরে। অন্য প্রজাতির পাখির স্বর নকল করতে পারে এরা।

আকার 

ভীমরাজ লম্বায় প্রায় ৩২-৩৫ সেন্টিমিটার ও গড় ওজন ১২০ গ্রাম। লেজের দৈর্ঘ্য ১৫ সেন্টিমিটার এবং লেজের বাইরের পালক ৪৮ সেন্টিমিটার। লম্বা লেজের বাহির পালক দুটির শেষ প্রান্তে রয়েছে প্যাঁচানো উজ্জ্বল কালো ফিতা বা র‌্যাকেট। এদের গায়ের পালক নীলাভ কালো। ডানার তলায় সামান্য সাদা ছোপ। চোখের মণি লাল। মাথার সামনে ঝুঁটি রয়েছে। ঠোঁট ও পা কালো। স্ত্রী-পুরুষ দেখতে একই রকম। অপ্রাপ্ত বয়স্ক পাখিদের মাথায় ঝুঁটি থাকে না এবং লেজের ডগার বাড়তি পালকও থাকে না। বয়স বাড়ার সঙ্গে সঙ্গে এসব গজায়।

খাদ্য 

ভীমরাজ পাখির প্রধান খাবার কীটপতঙ্গ। এরা সাধারণত উড়ন্ত পোকামাকড় খায়। পোকা-মাকড় দেখলে ছোঁ মেরে শিকার ধরে। উড়ন্ত উঁইপোকা উড়ে উড়ে শিকার করতে দেখা যায়। ফুলের মধু বা নির্যাসও মাঝে মাঝে খেতে পারে এরা॥

স্বভাব 
ভীমরাজ সব প্রাকৃতিক বন, ম্যানগ্রোভ বন ও বাঁশবনে থাকে। এরা একাকী বা জোড়ায় থাকে বা ছোট ছোট দলে বিচরণ করতে স্বাচ্ছন্দ্যবোধ করে॥

প্রজনন 
ফেব্রুয়ারি-আগস্ট মাস প্রজনন-কাল। গাছের উঁচু শাখায় সরু শিকড়-বাকড় দিয়ে পেয়ালা আকৃতির বা বাটির মতো বাসা বানায়। বাসার উপকরণ হিসাবে ব্যবহার করে ঘাস, সরু কাঠি, মাকড়সার জাল। বাসা বানানো হলে বাইরের দিকে শ্যাওলা দিয়ে লেপ্টে দেয়। স্ত্রী পাখি পাটকিলে রঙের ডিম পাড়ে। ডিম পাড়ে ৩-৪টি। ডিম ফোটে ১৫-২১ দিনে॥

গ্যালারি

তথ্যসূত্র

বহিঃসংযোগ 

 Internet Bird Collection 

দক্ষিণ এশিয়ার পাখি
দক্ষিণ-পূর্ব এশিয়ার পাখি
বাংলাদেশের পাখি
ভারতের পাখি
এশিয়ার পাখি
শ্রীলঙ্কার পাখি
ইন্দোনেশিয়ার পাখি
চীনের পাখি
সিঙ্গাপুরের পাখি
১৭৬৬-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
শ্যামপুকুর বাটী

শ্যামপুকুর বাটী হল রামকৃষ্ণ মঠ ও মিশনের একটি শাখাকেন্দ্র। এটি একটি হিন্দু মঠ ও জাদুঘর। শ্যামপুকুর বাটী উত্তর কলকাতার শ্যামপুকুর অঞ্চলে অবস্থিত। ১৮৮৫ সালে দুই মাস রামকৃষ্ণ পরমহংস এই বাড়িতে অবস্থান করেছিলেন। ক্যান্সার ধরা পড়ার পর কলকাতায় থেকে চিকিৎসা করানোর জন্য ২ অক্টোবর তিনি এই বাড়িতে আসেন। ১১ ডিসেম্বর তিনি এই বাড়ি ছেড়ে যান কাশীপুর উদ্যানবাটীতে। রামকৃষ্ণ পরমহংসের সঙ্গে সারদা দেবী, স্বামী বিবেকানন্দ (সেই সময় নরেন্দ্রনাথ দত্ত নামে পরিচিত) ও অন্যান্য শিষ্যরাও এই বাড়িতে থাকতেন।

১৮৮৫ সালের ৬ নভেম্বর ছিল কালীপূজা। রামকৃষ্ণ পরমহংস সেইদিন রাতে কালীপূজার আয়োজন করতে বলেছিলেন। সমস্ত উপাচার জোগাড়ের পরও তিনি কালীপূজা করছেন না দেখে গিরিশচন্দ্র ঘোষ প্রমুখ শিষ্যরা তাঁর শরীরেই কালীর পূজা করেন। এই সময় তিনি উঠে দাঁড়িয়ে কালীর মতো বর ও অভয় মুদ্রা প্রদর্শন করেছিলেন। রামকৃষ্ণ ভক্তমণ্ডলীতে এই ঘটনা "বরাভয় লীলা" নামে পরিচিত।

বর্তমানে রামকৃষ্ণ মিশন এই বাড়িটি অধিগ্রহণ করেছেন। বর্তমানে শ্যামপুকুর বাটী বেলুড় মঠের অধীনস্থ একটি মঠকেন্দ্র ও রামকৃষ্ণ মন্দির। যে ঘরে রামকৃষ্ণ পরমহংস থাকতেন, সেই ঘরটি এখন ঠাকুরঘর হিসেবে ব্যবহৃত হয়। যে ঘরে সারদা দেবী থাকতেন, সেই ঘরটিকেও ঠাকুরঘরে রূপান্তরিত করা হয়েছে। এই বাড়িতে তাঁর ব্যবহৃত কিছু জিনিস ও কয়েকটি চিত্র রাখা আছে। অন্যান্য জিনিসের সঙ্গে রয়েছে সেই ক্যামেরার কয়েকটি অংশ, যেটি দিয়ে প্রথম রামকৃষ্ণ পরমহংসের ছবি তোলা হয়েছিল।

পাদটীকা 

রামকৃষ্ণ মিশন
কলকাতার হিন্দু মঠ
সেনেট অব শ্রীরামপুর কলেজ (বিশ্ববিদ্যালয়)

সেনেট অফ শ্রীরামপুর কলেজ (বিশ্ববিদ্যালয়) পশ্চিমবঙ্গের শ্রীরামপুর শহরে অবস্থিত। ১৮২৭ সালে এই সেনেট বিশ্ববিদ্যালয়ের মর্যাদা পায়। এটিই ভারতের প্রথম বিশ্ববিদ্যালয়-মর্যাদা প্রাপ্ত শিক্ষাপ্রতিষ্ঠান।

খ্রিস্টান ধর্মপ্রচারক জোশুয়া মার্শম্যান, উইলিয়াম কেরি ও উইলিয়াম ওয়ার্ড (এরা তিনজন শ্রীরামপুর ত্রয়ী নামে পরিচিত) শ্রীরামপুর কলেজ স্থাপন করেন। এই কলেজ স্থাপনের উদ্দেশ্য ছিল ভারতের সকলকে বর্ণ ও ধর্ম নির্বিশেষে কলা ও বিজ্ঞানের শিক্ষা দেওয়া ও ভারতে ক্রমবর্ধমান চার্চের কাজ পরিচালনার জন্য একটি মিনিস্ট্রিকে প্রশিক্ষণ দেওয়া।

এর অধীনস্থ সকল খ্রিস্টীয় ধর্মতত্ত্ব শিক্ষাপ্রতিষ্ঠানের (কলেজ) আকাদেমিক প্রশাসন নিয়ন্ত্রণ করে। একটি ড্যানিশ সনদ বলে শ্রীরামপুর কলেজের কাউন্সিল কোনো বিষয়ে ডিগ্রি দেওয়ার অধিকারী। বর্তমানে সেনেট অনুমোদিত ধর্মতত্ত্ব-বিষয়ক ডিগ্রিগুলিই শ্রীরামপুর কলেজ দিতে পারে।

তথ্যসূত্র

বহিঃসংযোগ 
 NAC homepage on accredited Colleges
 NAC 2004 Report on the College and its degree issuing position
 The Church of North India
 Friends of Serampore College

পশ্চিমবঙ্গের বিশ্ববিদ্যালয়
পশ্চিমবঙ্গে খ্রিস্টধর্ম
পশ্চিমবঙ্গের বিশ্ববিদ্যালয় এবং কলেজ
ভারতে খ্রিস্টান ধর্ম
পশ্চিমবঙ্গের ইতিহাস
১৮২৭-এ প্রতিষ্ঠিত শিক্ষাপ্রতিষ্ঠান
১৮১৮-এ প্রতিষ্ঠিত শিক্ষাপ্রতিষ্ঠান
১৮১৮-এ ব্রিটিশ ভারতে প্রতিষ্ঠিত
কলকাতার বিশ্ববিদ্যালয়
বাংলার নবজাগরণের সঙ্গে যুক্ত শিক্ষাপ্রতিষ্ঠান
কলকাতায় খ্রিস্টধর্ম
১৮২০-এর দশকে ব্রিটিশ ভারতে প্রতিষ্ঠিত
শেন শিলিংফোর্ড

শেন শিলিংফোর্ড (; জন্ম: ২২ ফেব্রুয়ারি, ১৯৮৩) ওয়েস্ট ইন্ডিজের ক্রিকেটার হিসেবে ডোমিনিকা প্রজাতন্ত্রের ডাবল্যাঙ্ক এলাকা থেকে প্রতিনিধিত্ব করছেন। ওয়েস্ট ইন্ডিজের বর্তমান দলে বোলার হিসেবেই মূলতঃ তার অবস্থান। পাশাপাশি উইন্ডওয়ার্ড আইল্যান্ডের পক্ষে প্রথম-শ্রেণীর ক্রিকেট এবং লিস্ট এ ক্রিকেটেও খেলছেন।

১০ জুন, ২০১০ তারিখে শিলিংফোর্ড তার টেস্ট ক্রিকেট অভিষেক ঘটান। নিজেদের মাঠে দক্ষিণ আফ্রিকার বিপক্ষে অনুষ্ঠিত সিরিজের তিনটি খেলাতেই তিনি অংশগ্রহণ করেন। তারপর তিনি ২০১০-১১ মৌসুমে ওয়েস্ট ইন্ডিজ দলের হয়ে শ্রীলঙ্কা সফর করেন। সেখানে তিনি প্রথম টেস্টে পাঁচ উইকেট লাভ করেন। প্রথম ইনিংসে চার উইকেট লাভ করে শ্রীলঙ্কার ব্যাটিং বিপর্যয় ঘটান ও শ্রীলঙ্কা দলকে ফলো-অনে পাঠান। কিন্তু তৃতীয় দিন বৃষ্টিজনিত কারণে খেলা মাঠে গড়ায়নি ও শ্রীলঙ্কা ঘুরে দাঁড়ানোয় খেলাটি ড্র হয়।

বিতর্ক 
২০ নভেম্বর, ২০১০ তারিখের তার প্রথম আন্তর্জাতিক ক্রিকেট ম্যাচের আম্পায়ারিত্ব করেন আসাদ রউফ, রিচার্ড কেটেলবরা এবং স্টিভ ডেভিস। তারা একযোগে তার বোলিং ভঙ্গীমায় সন্দেহজনক বিষয়াদি লক্ষ্য করেন। নির্দিষ্ট বাহু বাঁকানোর পরিবর্তে ১৭ ডিগ্রী বাঁকিয়ে বোলিংয়ের জন্য অবৈধ হিসেবে গণ্য করে আইসিসি বরাবরে প্রতিবেদন প্রেরণ করেন। এপ্রেক্ষিতে ২১ ডিসেম্বর, ২০১০ তারিখে আন্তর্জাতিক ক্রিকেট কাউন্সিল কর্তৃপক্ষ বোলিং ভঙ্গীমা সংশোধনের পূর্ব পর্যন্ত আন্তর্জাতিক ক্রিকেটে অংশগ্রহণ নিষিদ্ধ ঘোষণা করে। এরপর তিনি আন্তর্জাতিক ক্রিকেটে বোলিং করেননি ও ২০১০-১১ মৌসুমের ক্যারিবিয় টুয়েন্টি২০ প্রতিযোগিতায় উইন্ডওয়ার্ড আইল্যান্ডসের দল থেকে বাদ পড়েন। এর পরিবর্তে তাকে সাজিকর হাই পারফরম্যান্স সেন্টারে বোলিং সংশোধনের জন্য প্রেরণ করা হয়। মে, ২০১১ সালে পরীক্ষা-নিরীক্ষান্তে শিলিংফোর্ডের বোলিং বৈধ হিসেবে ঘোষিত হয় ও আন্তর্জাতিক ক্রিকেটে প্রত্যাবর্তনের অনুমতি প্রদান করে।

তথ্যসূত্র

আরও দেখুন 
 ওয়েস্ট ইন্ডিজ ক্রিকেট দল
 ২০১৩-১৪ ওয়েস্ট ইন্ডিজ ক্রিকেট দলের ভারত সফর

বহিঃসংযোগ 
 CricketArchive statistics

১৯৮৩-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিয়ান ক্রিকেটার
উইনওয়ার্ড আইল্যান্ডস ক্রিকেটার
ডোমিনিকার ক্রিকেটার
উইন্ডওয়ার্ড আইল্যান্ডসের ক্রিকেটার
সেন্ট লুসিয়া কিংসের ক্রিকেটার
রবার্ট এপ

রবার্ট চার্লস এপ () (জন্মঃ ১৫ই ডিসেম্বর, ১৯২৬) হচ্ছেন একজন অনুবাদক যিনি জাপানি সাহিত্যকে ইংরেজিতে অনুবাদ করেছেন। অন্যদের মধ্যে তিনি সাকুতারো হাগিওয়ারা, কাওরু মারুইয়ামা এবং তাচিহারা কিচিযো'র কবিতা অনুবাদ করেছেন।

তিনি হার্ভার্ড বিশ্ববিদ্যালয়ের পিএইচডি এবং UCLA-এর অধ্যাপক এমেরিটাস।

কিনোশিতো ইয়ুজি-এর কবিতা ও জাপানি সাহিত্য অনুবাদের জন্য (১৯৭৯) তিনি প্রথম জাপান মার্কিন যুক্তরাষ্ট্র ফ্রেন্ডশিপ কমিশনের ফ্রেন্ডশিপ ফান্ড পুরস্কার যৌথভাবে অর্জন করেন।

তথ্যসূত্র 

১৯২৬-এ জন্ম
জীবিত ব্যক্তি
মার্কিন অনুবাদক
জাপানি-ইংরেজি অনুবাদক
মার্কিন জাপান বিশেষজ্ঞ
হার্ভার্ড বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, লস অ্যাঞ্জেলেসের অনুষদ
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক